► Суфыйсылыҡтың тәү осоронда зухд төшөнсәһе булған. Физик зухд христиан аскетизмына яҡын, әхлаҡи зухд кешенең ҡайһы бер ғәмәлдәренә сик ҡуйып, билдәле тыйыуҙар менән бәйле. Исламдағы ханбалит йүнәлеше яҡлылар ҙа донъяны батып китеп көтөүгә ҡаршы, мосолмандарҙы әхирәт тураһында уйлап йәшәргә саҡыра, әммә улар тәриҡәт юлын да хупламай. Уларса, әҙәми затҡа Хоҙай Тәғәләне танып белеү мөмкинлеге бирелмәгән, шуға күрә суфыйсылыр юлынан барыуҙы ханбалиттар тыя. Физик зухд нигеҙендә тәүге дәрүиштәр төркөмдәре барлыҡҡа килә, улар, күп булмаһалар ҙа, хәҙергә тиклем һаҡланып ҡалған. Суданда Мәүлит байрамы ваҡытында Әбделмән ҡалаһы мәсетенә төрлө тарафтарҙан дәрүиштәр йыйыла, баштарында осло башлы кәпәстәр, ҡыңғырауҙары зыңлап тора, иңбаштарына тоҡ аҫҡандар, ҡулдарында сыбыртҡыларына тиклем бар. Өс көн буйы байрам итеп, мәсеттә йоҡлайҙар.